stanford-oval/wikipedia huggingface dataset:
Jyri Honkavaara

Jyri Juha Ilmari Honkavaara (16. tammikuuta 1960 – 11. helmikuuta 1997 Helsinki) oli suomalainen laulaja, kitaristi, säveltäjä ja sanoittaja. Hän tuli tunnetuksi vuonna 1979 ensisinglensä Lontoon skidit julkaisseen pihtiputaalaisen Ratsia-yhtyeen laulavana kitaristina ja biisintekijänä. Ratsia voitti samana vuonna Rockin SM-kilpailuissa Seinäjoella uuden aallon sarjan. Jo viitisen vuotta aiemmin nuori Honkavaara oli ruvennut tekemään omia kappaleita yhtyeelle, johon hänen lisäkseen olivat kuuluneet Seppo Hämäläinen ja Pasi Kuusjärvi, vuonna 1977 yhtye vaihtoi nimensä Ratsiaksi. Rockin soittamisen lisäksi Honkavaara myös kirjoitti rockista 1970-luvun pienlehtiin. Ratsia julkaisi kolme albumia. Ratsian hajoamisen jälkeen 1982 Honkavaara muutti Helsinkiin. Vuonna 1983 julkaistiin Honkavaaran ainoaksi jäänyt soololevy, single Leijat. Samana vuonna hän oli mukana Hefty Load -yhtyeen ainoalla albumilla. Vuonna 1986 Honkavaaran Killer Poodles -yhtye julkaisi kaksi kappaletta kokoelmalevyllä Rock’n’Roll (Vaaralliset levyt, One Inch Rock). Vuonna 1997 Honkavaara kuoli kotonaan Helsingissä.  Hänet on haudattu Helsingin Hietaniemen hautausmaan uurnalehtoon .
Vuonna 2009 julkaistussa Pauli Kallion ja Kyky Ahosen sarjakuvaromaanissa Maalaispunkin päiväkirja Jyri Honkavaara on yksi päähenkilöistä.
Toukokuussa 2014 sai ensi-iltansa Honkavaaran elämästä kertova näytelmä Täynnä elämää − balladi Jyri Honkavaarasta. Näytelmän on käsikirjoittanut Jyrki Pylväs ja se on Teatteri Maximuksen tuotantoa.
Soolosingle

Leijat / Niele valoa (Johanna, 1983)
Vaikuttanut yhtyeissä

Ratsia, laulu, kitara
Hefty Load, laulu, kitara
Killer Poodles
Innerspacemen (Perusti yhtyeen, mutta hänet erotettiin ennen kuin bändi ehti levyttää.)
Cosmic Neighbours
Aiheesta muualla

Jyri Honkavaaran esitystuotanto Suomen äänitearkistossa (1901–1999)
Jyri Honkavaaran sävellystuotanto Suomen äänitearkistossa (1901–1999)
Jyri Honkavaaran sanoitustuotanto Suomen äänitearkistossa (1901–1999)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)
Jurassic Park: Trespasser

| Jurassic Park: Trespasser |
| --- | --- |

Kehittäjä:  DreamWorks Interactive
Julkaisija:  Electronic Arts
Tuottaja:  Steven Spielberg
Suunnittelija:  Seamus Blackley
Säveltäjä:  Bill Brown
Pelimoottori:  Trespasser engine
Julkaistu:  28. lokakuuta 1998
Lajityyppi:  toimintaseikkailu, ensimmäisen persoonan ammuntapeli
Pelimuoto:  yksinpeli
Ikäluokitus:  PEGI: 12
Alusta:  Microsoft Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
Jurassic Park: Trespasser (myös nimellä Trespasser: The Lost World - Jurassic Park tai lyhyesti Trespasser) on DreamWorks Interactiven kehittämä ja Electronic Artsin julkaisema Kadonnut maailma – Jurassic Park -elokuvan jälkeisiin tapahtumiin sijoittuva videopeli. Aikanaan pelin tuli mullistaa videopelin grafiikka ja tehosteet, mutta koska pelin julkaisemisessa kiirehdittiin liikaa, on peliä pidetty vuoden 1998 huonoimpana videopelinä.
Juoni

Nuori Anne-niminen nainen on häämatkalla Costa Ricaan. Lentokoneeseen tulee tekninen vika ja kone pakkolaskeutuu Isla Sorna -dinosaurussaarelle. Anne on ainut elossa oleva matkustaja, joten hän lähtee kulkemaan saarta pitkin etsien mahdollista pelastusta ennen kuin huomaa InGen-yhtiön kyltin ja tajuaa olevansa Jurassic Parkin alue B:llä. Anne selviytyy dinosauruksista saarelta löytämiensä aseiden avulla, jotka jäivät sinne InGenin metsästäjiltä (elokuvassa Kadonnut maailma – Jurassic Park).
| Jurassic Park: Trespasser> Yhteispisteet.Kerääjä | Jurassic Park: Trespasser> Yhteispisteet.Pisteet |
| --- | --- |
GameRankings: 56,64 %
Arvostelupisteet
Julkaisu: Pisteet
GamePro: 4/5
Game Revolution: B-
GameSpot: 3,9/10
IGN: 4,7/10
PC Zone: 7,0/10
Juoni > John Hammondin muistelmat

Pelin aikana kuullaan otteita John Hammondin muistelmista, joissa hän kertoo puiston rakentamisesta ja dinosaurusten luomisesta sekä onnettomuudesta Isla Nublar -saarella. Joissain kohdissa peliä pelaaja voi saada vinkin kuunnellessaan kyseisiä muistelmia.
Triviaa

Kun Anne avaa tietokoneet InGen Lab -tasolla, koneen käynnistyessä nähdään päivämäärän olevan perjantai 1. toukokuuta 1998 eli noin vuosi Kadonnut maailma – Jurassic Parkin tapahtumista.
Vaikka pelin tapahtumapaikkana toimii Isla Sorna, on saaressa huomattavia eroja kirja- ja elokuvaversioiden saareen. Pelissä saari on huomattavasti pienempi, mutta se sisältää silti samoja tapahtumapaikkoja joita nähdään elokuvassa.
Koska peli julkaistiin etuajassa, on siitä leikattu pois paljon dinosauruksia ja paikkoja (esimerkiksi Pine Valley -taso leikattiin pelistä pois mutta osa siitä näkyy pelin demoversiossa. Plantation House -rakennuksen piti puolestaan olla myös oma tasonsa mutta se leikattiin myöhemmin pois ja siirrettiin Jungle Road -tasolle.
Pelissä esiintyvät dinosaurukset

Tyrannosaurus rex
Velociraptor
Brachiosaurus
Stegosaurus
Albertosaurus
Triceratops
Parasaurolophus
Apatosaurus (ei esiinny pelissä, mutta kuullaan Jonh Hammondin muistelmissa pelin aikana)
Gallimimus (ei esiinny pelissä, mutta kuullaan Jonh Hammondin muistelmissa pelin aikana)
Compsognathus (ei esiinny pelissä, mutta sen sirkuttava ääni kuulu joissain kohdissa peliä)
Allosaurus (Vain luuranko)
Aiheesta muualla

Trespasser: The Lost World - Jurassic Park MobyGamesissa (englanniksi)
Mezzanine

| Mezzanine Massive Attack |
| --- | --- | --- |

Studioalbumin tiedot
 Äänitetty : 1997–1998
 Julkaistu: 20. huhtikuuta 1998
 Tuottaja(t): Neil Davidge & Massive Attack
 Tyylilaji: trip hop, electronica, downtempo, alternative rock
 Kesto: 63.29
 Levy-yhtiö: Virgin Records
Massive Attackin muut julkaisut
| Protection 1994 | Mezzanine 1998 | 100th Window 2003 |
Mezzanine on Massive Attackin kolmas albumi, jonka Virgin Records julkaisi vuonna 1998. Se on tyyliltään pääasiassa trip hopia. Levyn äänimaailma on synkähkö, ja yhtyeen aikaisemmista julkaisuista poiketen sillä käytetään paljon kitaroita.
Albumi on saanut monilta kriitikoilta melko hyviä arvosteluita. Kappaleista taas esimerkiksi "Teardrop" on ollut listahitti.
Kappaleet

Angel – 6.18
Risingson – 4.58
Teardrop – 5.29
Inertia Creeps – 5.56
Exchange – 4.11
Dissolved Girl – 6.07
Man Next Door – 5.55
Black Milk – 6.20
Mezzanine – 5.54
Group Four – 8.13
(Exchange) – 4.08
Kokoonpano

Horace Andy, Elizabeth Fraser, Sara Jay, Robert Del Naja, Grant Marshall – laulu
Angelo Bruschini – kitara
John Harris, Bob Locke, Winston Blissett – basso
Andy Gangadeen – rummut
Neil Davidge, Massive Attack – ohjelmointi
Massive Attack, Neil Davidge – koskettimet, samplaus
Dave Jenkins, Michael Timothy – lisäkoskettimet
Jan Kybert – Pro Tools
Aiheesta muualla

Albumi Discogs-sivustolla (englanniksi)
Ville Heikkala

| Ville Heikkala> Henkilötiedot |
| --- | --- |
Syntynyt: 3. marraskuuta 1999 (ikä 25) Kiiminki, Suomi
Kansalaisuus:   Suomi
Jääkiekkoilija
Lempinimi:  Bänks
Pelipaikka:  laitahyökkääjä
Maila:  vasen
Pituus:  170 cm
Paino:  75 kg
Seura
Seura:  Kärpät
Sarja:  SM-liiga
Pelinumero:  16
Pelaajaura
Pääsarjaura:  2021–
Aik. seurat:  Hermes (Mestis)
Ville Heikkala (s. 3. marraskuuta 1999 Kiiminki) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan laitahyökkääjä, mutta Heikkala osaa pelata myös keskellä.
Jess and the Ancient Ones

| Jess and the Ancient Ones |
| --- | --- |

Tiedot
Toiminnassa:  2010–
Tyylilaji:  psykedeelinen rock
Kotipaikka:  Kuopio
Laulukieli:  englanti
Jäsenet:  Jess, laulu   Thomas Corpse, kitara   Fast Jake, basso   Yussuf, rummut   Abraham, kosketinsoittimet  
Entiset jäsenet:  Von Stroh, kitara   Thomas Fiend, kitara, taustalaulu  
Levy-yhtiö:  Svart Records, 2011–  
Aiheesta muualla
Kotisivut
Infobox OKNimi-testi OK: 
Jess and the Ancient Ones on suomalainen psykedeelisen rockin yhtye, joka on perustettu Kuopiossa vuonna 2010. Yhtyeen kokoonpano koostuu lähinnä death metal -yhtye Deathchainin jäsenistä.
Yhtyeen Jess and the Ancient Ones -albumin musiikillisiin vaikuttajiin lukeutuivat Mercyful Fate, Roky Erickson, Iron Maiden sekä ABBA.
Jäsenet

Jess – laulu
Thomas Corpse – kitara
Fast Jake – basso
Yussuf – rummut
Abraham – kosketinsoittimet
Jäsenet > Entiset jäsenet

Von Stroh – kitara
Thomas Fiend – kitara ja taustalaulu (2010–2016)
Diskografia

Jess and the Ancient Ones (2012)
Second Psychedelic Coming: The Aquarius Tapes (2015)
The Horse and Other Weird Tales (2017)
Vertigo (2021)
EP:t
Astral Sabbat (2013)
13th Breath of the Zodiac (2011)
Castaneda (2014)
In Levitating Secret Dreams (2015)
Minotaure (2017)
The Deepest Sea / Into Starlit Chambers (2012,  Deadmask -split)
Aiheesta muualla

Jess and the Ancient Ones Official
Jess and the Ancient Ones Myspacessa (englanniksi)
Jess and the Ancient Ones
|  Jess  Thomas Corpse  Thomas Fiend  Fast Jake  Yussuf  Abraham >  Von Stroh  |
| --- | --- |
Studioalbumit:  Jess and the Ancient Ones  Second Psychedelic Coming: The Aquarius Tapes  The Horse and Other Weird Tales 
EP:t: Astral Sabbat
Split-albumit: The Deepest Sea / Into Starlit Chambers
Singlet:  ”13th Breath of the Zodiac”  ”Castaneda”  ”In Levitating Secret Dreams”  ”Minotaure” 
Katso myös:  Deathchain  The Exploding Eyes Orchestra
Hyvinkään Slalomseura Sukkula

Hyvinkään Slalomseura sukkula (lyh. Hyss) on Hyvinkääläinen alppihiihtoseura. Sen kotirinne on Sveitsin hiihtokeskus ja sillä on harjoituksia siellä yleensä noin kolme kertaa viikossa. Hyvinkään Slalomseura sukkulan laskijoita ovat muun muassa Rosa Pohjolainen, Erika Pykäläinen ja Jesper Pohjolainen.
Konsta Mäenpää

| Mitalit | Mitalit | Mitalit |  |
| --- | --- | --- | --- |
|  Mäenpää painin MM-kisoissa vuonna 2021 |  Mäenpää painin MM-kisoissa vuonna 2021 |  Mäenpää painin MM-kisoissa vuonna 2021 |  |
Maa:   Suomi
Miesten kreikkalais-roomalainen paini
| EM-kilpailut  | EM-kilpailut  | EM-kilpailut  |  |
|  Pronssia | Budapest 2022 | 130 kg |  |
Konsta Johannes Mäenpää (s. 23. lokakuuta 1997) on suomalainen kreikkalais-roomalaisen tyylin painija. Hän edustaa Ilmajoen Kisailijoita ja häntä ovat valmentaneet Seppo ja Marko Yli-Hannuksela vuodesta 2007 sekä Jarkko Ala-Huikku vuodesta 2012. Hän on 183 senttimetriä pitkä ja on paininut 130 kilogramman sarjassa vuodesta 2017. Hän on EM-mitalisti.
Mäenpää sijoittui nuorten EM-kilpailujen 96 kg:n sarjassa seitsemänneksi 2016. Hän saavutti nuorten MM-pronssia 120 kg:n painoluokassa 2017. Hän sijoittui alle 23-vuotiaiden MM-kilpailuissa 130 kg:n sarjassa viidenneksi 2018 ja 2019. Hän voitti nuorten Pohjoismaiden-mestaruuden 120-kiloisissa 2017.
Mäenpää saavutti 130 kg:n painoluokassa EM-pronssia Budapestissa 2022. Pronssiottelussa hän voitti saksalaisen Franz Richterin. Edellisvuoden EM-kilpailuissa hän oli kymmenes. MM-kilpailuihin hän on osallistunut kahdesti sijoittuen parhaimmillaan 17:nneksi 2021.
Mäenpää voitti 130 kilogramman painoluokan Grand Prix of Germany -turnauksessa 2019 ja Arvo Haavisto Cupissa 2021.
Mäenpää on saavuttanut SM-kilpailuissa 85 kg:n sarjassa pronssia 2015 sekä 130-kiloisissa kultaa 2021, 2022 ja 2023, hopeaa 2018, 2019, 2020 ja 2024 sekä pronssia 2017.
Mäenpää edustaa Saksan Bundesliigassa ASV Mainz 88:aa
Konsta Mäenpään isä on kansanedustaja Juha Mäenpää.
Musiikin ystävälliset kasvot

| Musiikin ytävälliset kasvot CMX |
| --- | --- | --- |

EP-levyn tiedot
 Äänitetty : elo–syyskuu 1991
 Julkaistu: syksy 1991
 Tuottaja(t): A. W. Yrjänä, Janne Halmkrona
 Tyylilaji: vaihtoehtorock
 Levy-yhtiö: Bad Vugum
Listasijoitukset
  Single: 5.
CMX:n muut julkaisut
| Veljeskunta 1991 | Musiikin ytävälliset kasvot 1991 | Aurinko 1992 |
Musiikin ystävälliset kasvot on CMX:n vuonna 1991 julkaisema single. Levyn b-puolella julkaistiin kappale ”Vieraita avaruudesta II”. Single oli yhtyeen viimeinen julkaisu Bad Vugum -levy-yhtiölle.
Yhtyeen oli alun perin tarkoitus julkaista EP-levy, mutta levy-yhtiön mielestä kaikki kappaleet eivät olleet sopivia julkaistaviksi. Nämä poisjätetyt kappaleet olivat akustinen ”Polyhymnia” ja hidastettu versio ”Vieraita avaruudesta (I)”. Kaikki kappaleet julkaistiin vuonna 2003 Veljeskunta-albumin gold-painoksella.
Bad Vugum julkaisi levyn ensi kerran EP-muodossa vuonna 1998 kera alamerkillään Sad Vugum. Tällä levyllä Musiikin ystävälliset kasvot +5 ovat mukana myös kappaleet ”Venehellä vaskisella” ja ”Vuori”, joita yhtye ei tarkoittanut julkaistaviksi.
Nimikappaleesta ”Musiikin ystävälliset kasvot” on julkaistu uudelleen nauhoitettu versio kokoelmalla Cloaca Maxima (1997).
EP-levy on julkaistu myös Svart Recordsin osana kokoelmaa Kolmikärjen Veljeskunta (2012).
Kappaleet

Musiikin ystävälliset kasvot
Vieraita avaruudesta II
Kappaleet > Vuoden 1998 uusintapainos (Musiikin ystävälliset kasvot +5)

Polyhymnia – 2.40
Vieraita avaruudesta (II) – 3.39
Vieraita avaruudesta (I) – 2.54
Musiikin ystävälliset kasvot – 4.01
Venehellä vaskisella – 3.25
Vuori – 3.15
Kappaleet > Vuoden 2003 albumilla Veljeskunta Gold

Musiikin ystävälliset kasvot – 3.46
Vieraita avaruudesta (I) – 2.54
Polyhymnia – 2.39
Vieraita avaruudesta (II) – 3.38
Kokoonpano

A. W. Yrjänä – laulu, basso, kitara kappaleessa ”Polyhymnia”
Pekka Kanniainen – rummut, perkussiot
Janne Halmkrona – kitara
Timo Rasio – kitara
Pasi Isometsä – kitara kappaleessa ”Vuori”
+
A. W. Yrjänä & Janne Halmkrona – tuotanto
Ari Hämäläinen – äänitys ja miksaus (Equaliz-studio, elo–syyskuu 1991)
Aiheesta muualla

Musiikin ystävälliset kasvot Discogsissa. (englanniksi)
| n k CMX |
| --- | --- |
 A. W. Yrjänä  Janne Halmkrona  Timo Rasio  Olli-Matti Wahlström   Tuomas Peippo 
Studioalbumit:  Veljeskunta  Aurinko  Aura  Rautakantele  Discopolis  Vainajala  Dinosaurus Stereophonicus  Isohaara  Aion  Pedot  Talvikuningas  Iäti  Seitsentahokas  Mesmeria  Alkuteos 
Kokoelmat:  Cloaca Maxima II  Kaikki hedelmät  Kolmikärjen Veljeskunta  Cloaca Maxima III 
EP:t:  Raivo  Tanssitauti  Musiikin ystävälliset kasvot  Musiikin ystävälliset kasvot +5  HC-EP  Auringon kultainen kaupunki 
Muuta:  Tuuliajolla-kiertue  Vapaus johtaa kansaa
Faisal al-Fayiz

Faisal al-Fayiz (oik.) ojentamassa palkintoa Joe Harfordille.
Faisal al-Fayiz (arab. فيصل الفايز‎; s. 1952) toimi Jordanian pääministerinä 25. lokakuuta 2003 – 7. huhtikuuta 2005 välisenä aikana. Hän on toiminut aiemmin Jordanian puolustusministerinä. Al-Fayiz kuuluu myös kuningas Abdullah II:n lähipiiriin.
Al-Fayiz on opiskellut College De La Sallessa, Ammanissa, Jordaniassa (1970). Sen jälkeen hän lähti Walesiin, Cardiffin yliopistoon, jossa hän suoritti tutkinnon politiikan historiasta 1978.  Vuonna 1981 hän suoritti tutkinnon kansainvälisistä suhteista Bostonin yliopistossa, Yhdysvalloissa.
Nader Dahabi

Nader Dahabi
Nader al-Dahabi (s. 7. lokakuuta 1946, Amman) on jordanialainen sotilas ja poliitikko. Hän on entinen ilmavoimien varakomentaja, joka nimitettiin 25. marraskuuta 2007 maan pääministeriksi. Hän toimi pääministerinä 14. joulukuuta 2009 asti.
Dahabi on opiskellut Kreikan ilmavoimien akatemiassa, Britanniassa Cranfield Institute of Technologyssa sekä Yhdysvalloissa Auburnin yliopistossa.
Dahabi liittyi ilmavoimien palvelukseen 1964 ja kohosi lopulta varakomentajaksi. Vuonna 1994 hän siirtyi Royal Jordanian Airlinesin toimitusjohtajaksi. Hän oli myös IATAn johtokunnan jäsenenä.
Dahabi oli Aqaban erityistalousalueen kuvernöörinä ja häntä kiitetään alueen kehittämisestä investointimenestykseksi. Hän oli myöhemmin kuljetusministerinä edeltäjänsä Ma’ruf al-Bakhitin hallituksessa. Vuoden 2007 vaalien jälkeen kuningas Abdullah II nimitti hänet pääministeriksi marraskuussa 2007. Hänen 27-jäseniseen hallitukseensa kuului neljä naista.
Transmission

| Transmission |
| --- | --- |

 Transmission
Kehittäjä:  Charles Kerr, Mitchell Livingston
Kehityshistoria
Ensijulkaisu:  17. syyskuuta 2005
Vakaa versio:  4.0.6 (30. toukokuuta 2024)
Kehitystilanne:  Aktiivinen
Tiedot
Ohjelmistotyyppi:  BitTorrent
Alusta:  macOS, Linux, BSD, Solaris, Platypux ja useat sulautetut alustat
Ohjelmointikielet:  C++, Objective-C++
Lisenssi:  GPL/MIT
Aiheesta muualla
Verkkosivusto
Versiohallinta
Transmission on ilmainen avoimen lähdekoodin BitTorrent-ohjelmisto. Ohjelmisto on saatavana usealle eri käyttöjärjestelmälle. OS X, Linux, FreeBSD, OpenBSD, NetBSD, Solaris, Platypux ja kahdeksan eri valmistajan sulautettua alustaa ovat virallisesti tuettuja. Epäviralliset Windows-, iOS- ja Android-versiot ovat saatavilla, joskin näiden käyttöliittymä ei ole standardi.
Tekniset ominaisuudet

Ohjelma on toteutettu C- ja Objective-C-ohjelmointikielillä, mikä tekee siitä reagoivan verrattuna tulkattavilla kielillä toteutettuihin asiakasohjelmiin. Transmissionin perustoiminnallisuus pohjautuu libTransmissioniin, joka toimii myös daemonin ja Clutch-nimisen webkäyttöliittymän moottorina. Käytettävissä on natiivi GTK+-, Qt- tai OS X -käyttöliittymä. Muita kirjastoriippuvuuksia ovat libevent, OpenSSL, libnatpmp, miniupnpc, curl ja zlib.
Transmission on suunniteltu lähtökohtaisesti vähäiseen resurssien kulutukseen: testauksen aikana Transmission käytti alle neljäsosan muiden Bittorrent-asiakkaiden käyttämästä muistista. Transmission kulutti myös vähemmän CPU-aikaa, kuin muut testatut GUI-asiakasohjelmat. Jopa vähemmän kuin eräät terminaalipohjaiset asiakasohjelmat.
Ominaisuudet

Torrent-tiedostojen ja niiden sisäisten tiedostojen lataamisen priorisointi.
Torrent-tiedostojen asettaminen jonoon versiosta 2.40 lähtien.
Tuki magneettilinkeille versiosta 1.80 lähtien.
Ladattavien tiedostojen valitseminen.
Mahdollisuus siirtää torrentteja toiseen kansioon latauksen valmistuttua.
Torrent-tiedostojen luominen.
Protokollan liikenteen salaus.
Vertaisvaihto (yhteensopiva Vuze- ja µTorrent-ohjelmien kanssa).
Daemon-tila.
Etäkäyttö sisäänrakennetun web-palvelimen kautta.
Automaattinen porttien kartoitus (UPnP/NAT-PMP)
Nopea latauksen jatkaminen.
Estolistat pahojen vertaisten torjuntaan.
Karanteeni saastuneille latauksille OS X:ssä alkaen versiosta 2.50.
Yksittäinen kuunneltava portti kaikille torrenteille.
Ajoitetut kaistarajoitukset.
Yleiset ja torrent-kohtaiset kaistarajoitukset.
Torrenttien lajittelu ja suodatus.
Osittainen IPv6-tuki 1.50-versiosta lähtien.
Tuki HTTPS-seurantapalvelimille.
DHT-tuki (Mainline) versiosta 1.70 lähtien, IPv6-DHT 1.80-versiosta lähtien.
µTP-tuki versiosta 2.30 lähtien.
Tuki verkkosiemenille.
UDP-seurantapalvelimien tuki versiosta 2.30 lähtien.
Levinneisyys ja vastaanotto

Transmission on oletus BitTorrent-asiakasohjelma monissa Unix- ja  Linux-jakeluissa, mukaan lukien Joli OS, Solaris, Ubuntu (14. tammikuuta 2008 lähtien), Mandriva (kevät 2008 lähtien), Mint, Fedora, Puppy, CrunchBang, Zenwalk, ja openSUSE:n GNOME-variantissa. Myös FON-reitittimissä on transmission valmiiksi asennettuna.
Transmission oli ladattu yli 230 000 kertaa viikko sen julkaisun jälkeen. ja on myös suosituin BitTorrent−ohjelma Mac−ohjelmien lataussivuilta MacUpdate ja VersionTracker ladatuista ohjelmista.lähde?
Tietoturva

Maaliskuussa 2016 Transmissionin asennustiedosto sisälsi KeRanger nimisen kiristyshaittaohjelman, joka on ensimmäinen laatuaan Mac-alustalla.
ESET huomasi Transmissionin kotisivujen latauslinkin levittävän OSX/Keydnap-haittaohjelmaa elokuussa 2016. Kyseinen Keydnap varastaa salasanoja, sekä avaa takaoven jolla hakkerit voivat suorittaa komentoja käyttäjän koneella.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Lähdekoodi
Merlion

Merlion-patsas kuvattuna elokuussa 2023.
Merlion on Singaporen Merlion Parkissa sijaitseva patsas, joka on puoliksi kala ja puoliksi leijona. Se on Singaporen epävirallinen maskotti. Patsas sylkee vettä suustaan, on 8,6 metriä korkea ja painaa 70 tonnia.
Merlion valmistettiin vuonna 1972 alun perin Singaporejoen suulle, mutta se siirrettiin vuonna 1997 Merlion Parkiin, kun joen ylittävä silta valmistui.
Aiheesta muualla

Kuvia tai muita tiedostoja aiheesta Merlion Wikimedia Commonsissa
Danilo Pereira

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Danilo Luís Hélio Pereira
Syntymäaika: 9. syyskuuta 1991
Syntymäpaikka: Bissau, Guinea-Bissau
Pelipaikka: puolustava keskikenttäpelaaja
Pituus: 188 cm
Seura
Seura: Al-Ittihad
Pelinumero: 2
Junioriseurat
1998–2005: Arsenal 72
2005–2008: Estoril
2008–2010: Benfica
Seurat
| Vuodet | Seura | O | (M) |
| 2010–2013 | Parma | 5 | (0) |
| 2011 | → Aris | 5 | (2) |
| 2012–2013 | → Roda | 31 | (1) |
| 2013–2015 | Marítimo | 57 | (4) |
| 2015–2021 | Porto | 135 | (15) |
| 2020–2021 | → PSG | 23 | (2) |
| 2021–2024 | PSG | 86 | (7) |
| 2024– | Al-Ittihad | 18 | (0) |
Maajoukkue
| 2009 | Portugali U18 | 5 | (1) |
| 2009–2010 | Portugali U19 | 17 | (1) |
| 2010–2011 | Portugali U20 | 19 | (3) |
| 2012 | Portugali U21 | 3 | (0) |
| 2015– | Portugali | 74 | (2) |
 Seurajoukkueuran tilastot kattavat vain kansalliset sarjat, päivitetty 15. maaliskuuta 2025.  Maajoukkueuran tilastot päivitetty 15. maaliskuuta 2025.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Pronssia | Venäjä 2017 |  |  |
Danilo Luís Hélio Pereira, käytetään myös vain nimeä Danilo, (s. 9. syyskuuta 1991 Bissau, Guinea-Bissau) on portugalilainen jalkapalloilija, joka edustaa saudiarabialaista Al-Ittihadia. Oikeajalkainen Pereira on pelipaikaltaan puolustava keskikenttäpelaaja. Hän on pelannut Portugalin A-maajoukkueessa vuodesta 2015.
Ura > Seurajoukkueura

Pereira siirtyi vuonna 2010 SL Benfican juniorijoukkueesta italialaiseen Parma FC:hen. Kevätpuoliskon kaudesta 2010–2011 Pereira vietti lainalla Kreikan Superliigan Aris FC:ssä. Debyyttinsä Parman paidassa Serie A:ssa Pereira teki joulukuussa 2011 Catania Calciota vastaan. Kauden 2012–2013 hän pelasi jälleen lainalla, nyt Alankomaiden Eredivisien Roda JC:ssä, jossa otteluita kertyi 31 ja maaleja yksi.
Elokuussa 2013 Pereira siirtyi kotimaansa pääsarjan CS Marítimoon. Hän edusti seuraa kahden kauden ajan tehden 57 ottelussa neljä maalia. Heinäkuussa 2015 Pereira siirtyi Primeira Ligan suurseuraan FC Portoon. Hän debytoi seuran paidassa Primeira Ligassa saman vuoden elokuussa ja Mestarien liigassa syyskuussa. Hän on pelannut Portossa viiden vuoden aikana 145 Portugalin pääsarjaottelua ja tehnyt 15 maalia. Mestarien liigassa hän on pelannut karsintoineen 34 ottelua ja tehnyt yhden maalin. Hän voitti Portugalin-mestaruuden 2018 ja 2020 sekä Portugalin cupin 2020.
Pereira pelasi kauden 2020–2021 lainalla Ligue 1:n Paris Saint-Germainissa, ja kesällä 2021 siirto vakinaistettiin. Hän on pelannut Ligue 1:ssä kausittain 23, 27, 33 ja 26 ottelua. Ensimmäisellä kaudellaan hän teki kaksi maalia, toisella viisi ja kolmannella kaksi. Paris Saint-Germain voitti Ranskan liigamestaruuden vuosina 2022, 2023 ja 2024 sekä Ranskan cupin vuosina 2021 ja 2024. Mestarien liigassa Pereira on pelannut PSG:n joukkueessa 29 ottelua.
Syyskuussa 2024 Pereira siirtyi noin viiden miljoonan euron siirtosummalla saudiarabialaiseen Al-Ittihadiin.